CELEX: 62017TN0685
Language: da
Date: 2017-10-04 00:00:00
Title: Sag T-685/17: Sag anlagt den 4. oktober 2017 — Miralla Inversiones mod SRB

11.12.2017   
            
            
               DA
            
            
               Den Europæiske Unions Tidende
            
            
               C 424/50
            
         Sag anlagt den 4. oktober 2017 — Miralla Inversiones mod SRB
   (Sag T-685/17)
   (2017/C 424/73)
   Processprog: spansk
   
      Parter
   
   
      Sagsøger: Miralla Inversiones, SL (Madrid, Spanien) (ved advokaterne R. Vallina Hoset og A. Lois Perreau de Pinninck)
   
      Sagsøgt: Den Fælles Afviklingsinstans (SRB)
   
      Sagsøgerens påstande
   
   
               —
            
            
               Det fastslås, at den foreliggende stævning er indgivet, og at der er anlagt annullationssøgsmål mod afgørelse SRB/EES/2017/08 af 7. juni 2017 om afvikling af Banco Popular og mod den værdiansættelse, hvorpå afgørelsen er baseret, og efter den fornødne prøvelse antages søgsmålet til realitetsbehandling, idet proceduren i artikel 120 ff. i Rettens procesreglement følges.
            
         
               —
            
            
               Det pålægges SRB i overensstemmelse med det i stævningen anførte snarest muligt at fremlægge den af Deloitte udfærdigede midlertidige værdiansættelse i overensstemmelse med bestemmelserne i artikel 20 i forordning (EU) nr. 806/2014, således at sagsøgeren kan udøve sin ret til forsvar på en hensigtsmæssig måde, og efter fremlæggelsen af nævnte værdiansættelse fastsættes en særlig frist, som gør det muligt at analysere og studere denne i detaljer, således at sagsøgeren kan opponere herimod under udvekslingen af replikker.
            
         
               —
            
            
               I tilfælde af, at Retten ikke tager de foregående påstande til følge og sagen fremmes, afsiges dom om, at afgørelse SRB/EES/2017/08 af 7. juni 2017 om afvikling af Banco Popular og den værdiansættelse, hvorpå afgørelsen er baseret, er i strid med EU-retten.
            
         
      Søgsmålsgrunde og væsentligste argumenter
   
   Søgsmålsgrundene og de væsentligste argumenter er de samme som dem, der er gjort gældende i sag T-478/17, Mutualidad de la Abogacía og Hermandad Nacional de Arquitectos Superiores og Químicos mod Den Fælles Afviklingsinstans, T-481/17, Fundación Tatiana Pérez de Guzmán og Bueno og SFL mod Den Fælles Afviklingsinstans, T-482/17, Comercial Vascongada Recalde mod Kommissionen og Den Fælles Afviklingsinstans, T-483/17, García Suárez m.fl. mod Kommissionen og Den Fælles Afviklingsinstans, T-484/17, Fidesban m.fl. mod Den Fælles Afviklingsinstans, T-497/17, Sánchez del Valle og Calatrava Real State 2015 mod Kommissionen og Den Fælles Afviklingsinstans og T-498/17, Pablo Alvarez de Linera Granda mod Kommissionen og Den Fælles Afviklingsinstans.